નીચલી અદાલત અને પછી હાઈકોર્ટે આ મામલે આસિયા બીબીને મૃત્યુદંડની સજા કરી હતી. 

એ સજા વિરુદ્ધ આસિયા બીબીએ સુપ્રીમ કોર્ટમાં અપીલ કરી હતી. સુપ્રીમ કોર્ટે આસિયા બીબીને બરી કરી દીધાં છે.

સુપ્રીમ કોર્ટના ત્રણ સભ્યોની બૅન્ચે આઠ ઑક્ટોબરે આ કેસનો ચુકાદો આપ્યો હતો. 

ચુકાદો આપતા સુપ્રીમ કોર્ટના ચીફ જસ્ટિસ મિયાં સાકિબ નિસારે કહ્યું કે તેઓ હાઈકોર્ટ અને ટ્રાયલ કોર્ટના નિર્ણયને રદ કરે છે.

તેમણે કહ્યું, "તેમની સજાના ચુકાદાને નામંજૂર કરાય છે. જો તેમની પર અન્ય કોઈ મામલે કેસ ન ચાલતો હોય તો તરત જ તેમને મુક્ત કરવાં જોઈએ.".

ઘણાં શહેરોમાં વિરોધ પ્રદર્શન

અદાલતના ચુકાદા બાદ પાકિસ્તાનનાં ઘણાં શહેરોમાં વિરોધ પ્રદર્શન શરૂ થઈ ગયા છે.

કરાંચીમાં બીબીસી સંવાદદાતા રિયાઝ સોહૈલે કહ્યું કે શહેરના ઘણા વિસ્તારોમાં લોકો દંડા લઈને રસ્તા પર આવી ગયા છે. લોકોએ શહેરમાં ઘણી જગ્યાએ ટ્રાફિક જામ કરી દીધો છે.

બીજી તરફ તહરીક લબ્બૈક પાકિસ્તાનનું કહેવું છે કે કરાચીના 6થી વધારે વિસ્તારોમાં ઘરણાં પ્રદર્શન શરૂ થઈ ગયા છે. શહેરના અનેક બજાર બંધ કરી દેવાયા છે.

તહરીક લબ્બૈક પાકિસ્તાને સમગ્ર પાકિસ્તાનમાં વિરોધ પ્રદર્શનનું આહ્વાન કર્યું છે. લાહોરના મૉલ રોડ પર તેમના સમર્થકો મોટી સંખ્યામાં એકઠા થયા છે.

આસિયા બીબી વિરુદ્ધ ફરિયાદ કરનારાઓની કાયદાકીય ટીમના એક સભ્ય વકીલ તાહિરા શાહીને કહ્યું કે તેમને પહેલાંથી જ આ પ્રકારના ચુકાદાની આશા હતી, કારણકે તેમના પ્રમાણે સુપ્રીમ કોર્ટના જજ પોતે પણ કેદી છે.

સોશિયલ મીડિયા પર આ ચુકાદાને એકતરફ લોકો ન્યાયનો વિજય ગણાવે છે અને બીજીતરફ ધમકીભર્યા મૅસેજ આવી રહ્યા છે તથા લોકો સુપ્રીમ કોર્ટના જજો વિરુદ્ધ અપશબ્દ કહી રહ્યા છે.

શું છે સમગ્ર મામલો?

આસિયા બીબી પર એક મુસ્લિમ મહિલા સાથેની વાતચીતમાં પયગંબર મોહમ્મદ વિશે વાંધાજનક ટિપ્પણી કરવાનો આરોપ છે.

જોકે, પયગંબર મોહમ્મદના અપમાનના આરોપનું આસિયા બીબીએ ખંડન કર્યું હતું. ઉલ્લેખનીય છે કે પાકિસ્તાનમાં ઈશ્વર નિંદા ઘણો સંવેદનશીલ વિષય છે.

ટીકાકારોનું માનવું છે કે આ કાયદાનો દુરુપયોગ કરીને ઘણીવખત લઘુમતીના લોકોને ફસાવવામાં આવે છે.

આ સમગ્ર મામલો 14 જૂન 2009નો છે, જ્યારે નૂરીન તેમના ઘર પાસે ફાલસાના બગીચામાં અન્ય મહિલા સાથે કામ કરવા પહોંચ્યાં ત્યારે તેમનો ઝઘડો સાથએ કામ કરતાં મહિલા સાથે થયો.

આસિયાએ તેમના પુસ્તકમાં આ ઘટનાક્રમનો ઉલ્લેખ કર્યો છે.

અંગ્રેજી વેબસાઇટ ન્યૂયૉર્ક પોસ્ટમાં પર પ્રકાશિત થયેલા આ... \n\nમને ઉપરના લેખ માટે સારું શીર્ષક આપો.
ઈશ્વર નિંદા મામલે ખ્રિસ્તી મહિલા આસિયા બીબીને છોડ્યાં બાદ પાકિસ્તાનમાં વિરોધ પ્રદર્શન